Məhəmməd Rzazadə

Məhəmməd Rza oğlu Rzazadə () — Borçalıda doğulub Gürcüstanda fəaliyyət göstərən azərbaycanlı mətbuat xadimi.

 Həyatı və təhsili 
Məhəmməd Rza oğlu Rzazadə 1890-cı ildə Borçalı mahalının Kolayır kəndində dünyaya gəlib. Yeddi yaşında köhnə üsulla işləyən məktəbə gedib. İki il burada oxuyandan sonra atası vəfat etdiyindən məktəbi yarımçıq qoymaq məcburiyyətində qalıb. 1902-ci ildə qonşu Arıxlı kəndindəki rus-tatar məktəbində müəllim işləyən Hüseyn Əfəndinin yanında dərs alıb, sonralar özü evdə bir neçə şagirdə dərs verib.Nizami Məmmədzadə, Mahmud Kamaloğlu "Gürcüstanın azərbaycanlı jurnalistləri" Tiflis 2015

 Fəaliyyəti 
Çox erkən yaşlarında şeir yazmaqla bədii yaradıcılığına başlayan Məhəmməd Rzazadə özünə  Mühəqqər təxəllüsünü götürüb və bu adla tanınıb. (Mühəqqər sözü – həqir, aciz, anlamlı deməkdir.) 1920-ci ildə Mühəqqəri Tiﬂisdə ərəb hürufatı ilə nəşr olunan "El şeirləri" kitabı ədibin yaradıcılığının çox dəyərli bir hissəsidir. 1920–1921-ci illərin ərəb əlifbasıyla nəşr olunan "Vətən" dərgisində 1920-ci illərdə Tiﬂisdə işıq üzü görüb, "Əşar məcmuəsi" kitabında, ərəb əlifbası ilə "Yeni ﬁkir", latın qraﬁkasıyla "İşıq yolu" qəzetlərində Mühəqqərin xeyli əsərləri işıq üzü görüb. Mühəqqərin “Molla Nəsrəddin” dərgisində az sayda yazısı dərc olunub. Şairin yazıları əsasən "Yeni ﬁkir", "Vətən", "Gənc nəsl", "İşıq yolu", "Dan Ulduzu", "Qızıl Şəfəq" kimi o dövrün mətbuat orqanlarında geniş yer alıb.

 Ölümü 
Məhəmməd Rzazadə Mühəqqər 1942-ci ildə dünyasını dəyişib.

 İstinadlar 

Kateqoriya:Gürcüstan azərbaycanlıları
Kateqoriya:Azərbaycan jurnalistləri

Kateqoriya:Azərbaycanlı jurnalistlər
Kateqoriya:Azərbaycan şairləri
Kateqoriya:Azərbaycanlı şairlər
Kateqoriya:Gürcüstan şairləri
Kateqoriya:Rusiya imperiyası şairləri
Kateqoriya:XX əsr şairləri